CELEX: 62014TN0531
Language: hu
Date: 2014-07-15 00:00:00
Title: T-531/14. sz. ügy: 2014. július 15-én benyújtott kereset – Sotiropoulu és társai kontra Tanács

6.10.2014   
            
            
               HU
            
            
               Az Európai Unió Hivatalos Lapja
            
            
               C 351/11
            
         2014. július 15-én benyújtott kereset – Sotiropoulu és társai kontra Tanács
   (T-531/14. sz. ügy)
   2014/C 351/13
   Az eljárás nyelve: görög
   
      Felek
   
   
      Felperesek: Leimonia Sotiropoulu és 63 másik felperes (Patrasz, Görögország) (képviselő: K. Chrisogonos dikigoros)
   
      Alperes: az Európai Unió Tanácsa
   
      Kérelmek
   
   A felperesek azt kérik, hogy a Törvényszék:
   
               —
            
            
               kötelezze az alperest, összességében, a felperesek által 2013. január 1-je és 2014. május 31-e között azon pénzügyi veszteség megtérítésére, összesen 8 70  504,11 euró értékben, amely elsődleges nyugdíjuknak az Európai Unió Tanácsa alább hivatkozott határozatai által történő jogellenes csökkentése hatására következett be;
            
         
               —
            
            
               kötelezze az alperest, összességében, hogy fizessen minden egyes felperesnek 3  000,00 eurót azon nem vagyoni kár megtérítése jogcímén, amely elsődleges nyugdíjuknak az Európai Unió Tanácsa alább hivatkozott határozatai által történő jogellenes csökkentése hatására következett;
            
         
               —
            
            
               kötelezze az alperest, összességébe, a felperesek költségeinek viselésére.
            
         
      Jogalapok és fontosabb érvek
   
   A kereset az EUMSZ 268. cikk szerinti, azon károk megtérítés iránti kérelemre vonatkozik, amelyeket a felperesek elsődleges nyugdíjuk drasztikus csökkentése okán szenvedtek el a görög nyugdíjrendszert érintő, az Európai Unió Tanácsának 2010. június 8-i 2010/320/EU (1), 2010. szeptember 7-i 2010/ 486/EU (2), 2010. december 20-i 2011/57/EU (3), 2011. március 7-i 2011/257/EU (4), 2011. július 12-i 2011/734/EU (5), 2011. november 8-i 2011/791/EU (6), 2012. március 13-i 2012/211/EU (7), és 2012. december 4-i 2013/6/EU (8) jogellenesnek feltételezett határozataiban előírt intézkedések és beavatkozások végrehajtása okán.
   Keresetük alátámasztása érdekében a felperesek két jogalapra hivatkoznak.
   
               1.
            
            
               Az első, a hatáskörök átruházása elvének és a szubszidiaritás elvének megsértésére alapított jogalap
               
                           —
                        
                        
                           A felperesek azt állítják, hogy az Európai Unió Tanácsa a megtámadott határozatait – amelyek elsősorban a társadalombiztosítást és a nyugdíjrendszert érintő részletes intézkedések és politikák elfogadására vonatkoznak – a Szerződés által tekintetében elismert hatáskörének túllépésével fogadta el, a hatáskörök átruházása elvének és a szubszidiaritás elvének megsértésével, az EUSZ 4. és 5. cikk értelmében, az EUMSZ 126. cikk (9) bekezdésével és az EUMSZ 136. cikkel összefüggésben. Az Európai Unió Tanácsa az EUMSZ 126. cikk (9) bekezdése és az EUMSZ 136. cikke szerinti, Görögországnak címzett határozatok elfogadásával nem határozhatja meg részletesen azt a politikát, amelyet Görögországnak követnie kell az említett ágazatokban, amelyek ez utóbbi mint az Európai Unió egyik tagállama kizárólagos felelősségébe tartoznak. Az említett határozatok tartalmukkal együtt tehát jogellenesek, és általuk beáll az Európai Unió szerződésen kívüli felelőssége a felperesek nyugdíjának az e határozatok általi csökkentéséből eredő károk megtérítése vonatkozásában.
                        
                     
         
               2.
            
            
               A második, az Európai Unió Alapjogi Chartája 1., 25. és 34. cikke szerinti alapjogok megsértésére alapított jogalap
               
                           —
                        
                        
                           A felperesek azt állítják, hogy az Európai Unió Tanácsának említett határozatai a nyugdíjrendszerre vonatkozó olyan intézkedések elfogadását írták elő, amelyek alapjaiban rendítették meg gazdasági helyzetüket, és olyan helyzetek összeomlásához vezetett, amelyekbe bizalmat helyeztek. A nyugdíjaknak az Európai Unió Tanácsa említett határozataiban foglalt intézkedések alkalmazásával történő drasztikus csökkentése a biztosítási fedezet radikális csökkentését, valamint a nyugdíjasok – köztük a felperesek – életminőségének gyors romlását vonta maga után, akik a nyugdíjak csökkentése okán elveszítették korábbi bevételeik nagyobb részét. A szóban forgó csökkentések elfogadása és alkalmazása közvetlenül sérti a felperesek emberi méltósághoz, az idősek méltó és független életviteléhez, valamint az olyan társadalombiztosítási és szociális szolgáltatásokhoz történő hozzáférésének jogát, amelyek védelmet nyújtanak az olyan esetekben, mint például az időskor, amely jogokat közvetlenül előír az Európai Unió Alapjogi Chartájának 1., 25. és 34. cikke. Mindez a szóban forgó határozatokat önmagukban jogellenessé teszi, és az Európai Unió szerződésen kívüli felelősségét keletkezteti a felperesek nyugdíjának e határozatok általi csökkentésével okozott kár megtérítése tekintetében.
                        
                     
         
      (1)  A Görögországnak a költségvetési felügyelet megerősítésére és elmélyítésére, valamint Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló, 2010. június 8-i 2010/320/EU tanácsi határozat (HL L 145., 2010.6.11., 6. o.)
   
      (2)  A Görögországnak a költségvetési felügyelet megerősítésére és elmélyítésére, valamint a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló 2010/320/EU határozat módosításáról szóló, 2010. szeptember 7-i 2010/486/EU tanácsi határozat (HL L 241., 2010.9.14.; 12. o.)
   
      (3)  A Görögországnak a költségvetési felügyelet megerősítésére és elmélyítésére, valamint Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló 2010/320/EU határozat módosításáról szóló, 2010. december 20-i 2011/57/EU tanácsi határozat (HL L 26., 2011.1.29.; 15. o.)
   
      (4)  A Görögországnak a költségvetési felügyelet megerősítésére és elmélyítésére, valamint Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló 2010/320/EU határozat módosításáról szóló, 2011. március 7-i 2011/257/EU tanácsi határozat (HL L 110., 2011.4.29., 26. o.)
   
      (5)  A Görögországnak a költségvetési felügyelet megerősítésére és elmélyítésére, valamint Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló, 2011. július 12-i, 2011/734/EU tanácsi határozat (HL L 296., 2011.11.15., 38. o.)
   
      (6)  A Görögországnak a költségvetési felügyelet megerősítésére és elmélyítésére, valamint Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló 2011/734/EU határozat módosításáról szóló, 2011. november 8-i 2011/791/EU tanácsi határozat (HL L 320., 2011.12.3.; 28. o.)
   
      (7)  A Görögországnak a költségvetési felügyelet megerősítésére és elmélyítésére, valamint Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló 2011/734/EU határozat módosításáról szóló, 2012. március 13-i 2012/211/EU tanácsi határozat (HL L 113., 2012.4.25.; 8. o.)
   
      (8)  A Görögországnak a költségvetési felügyelet megerősítésére és elmélyítésére, valamint Görögországnak a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára való felszólításáról szóló 2011/734/EU határozat módosításáról szóló, 2012. március 13-i, 2012/211/EU tanácsi határozat (HL L 4., 2013.1.9.; 40. o.)